สูง 155 น้ำหนัก 43 น้ำหนักก็อยู่ในเกณฑ์ปกติ แต่ว่ามีโครงร่างเล็ก แล้วช่วงบนผอมแบบหนังหุ้มกระดูก ใส่เสื้อผ้าไซต์ s แล้วยังหลวมอยู่เลยพยายามกินโปรตีนเพิ่มขึ้นแต่ก็ยังไม่ได้ผล ต้องทำยังไงให้มีกล้ามเนื้อมากกว่านี้ค่ะ เพราะถ้าน้ำหนักขึ้น 46 ก็จะอ้วนลงพุงแต่ก็ยังผอมแห้งเหมือนเดิม
สวัสดีค่ะ ก่อนอื่นคงต้องตรวจหาดูก่อนว่าไม่มีสาเหตุใดๆที่ทำให้น้ำหนักลดผิดปกติเช่น-การรับประทานอาหารได้น้อยลง เช่นคลื่นไส้ มีลำไส้อักเสบ ทำให้ไม่อยากรับประทาน-วัณโรคปอด มักมีอาการไอเป็นเลือด เหงื่อออกกลางคืนร่วมด้วย-มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่-โรคไทรอยด์เป็นพิษ กินจุ แต่น้ำหนักลด ใจสั่น มือสั่น ตาโปน-โรคภูมิคุ้มกันบกพร่องเช่น hiv-ความเครียด ภาวะซึมเศร้าโดยน้ำหนักที่เรียกว่าลดอย่างมีนัยสำคัญทางการแพทย์คือลดมากกว่า 5% ของน้ำหนักตัวภายใน 1 เดือน หรือมากกว่า 10% ภายใน 3 เดือนค่ะถ้ามีน้ำหนักลดดังกล่าวไป ร่วมกับมีอาการอื่นเช่นไอเป็นเลือด ถ่ายเป็นเลือด ถ่ายดำ อาเจียนเป็นเลือด อ่อนเพลียมาก อาเจียนมาก ใจสั่น ควรไปพบแพทย์เพื่อหาสาเหตุเพิ่มเติมค่ะแต่ถ้าไม่มีอาการผิดปกติอะไร ก็อาจไม่มีสาเหตุทางกาย คือเป็นรูปร่างที่เป็นคนผอมอยู่แล้ว เน้นการรับประทานอาหารที่สุกสะอาดให้ครบ 5 หมู่ ออกกำลังกายสม่ำเสมอ พักผ่อนให้เพียงพอ ไม่ซื้อยาใดๆมารับประทานเองโดยไม่ได้อยู่ภายใต้การควบคุมของแพทย์